Diari Oficial de la Generalitat Valenciana


Sumari del DOGV 9931, del 06-09-2024 (2024/8840)

RESOLUCIÓ de 2 de setembre de 2024, del director de l’Agència Valenciana de Foment i Garantia Agrària (AVFGA), per la qual es convoquen les ajudes a les inversions en transformació, comercialització i/o desenrotllament de productes agroalimentaris en el marc del Pla estratègic de la política agrària comuna (PEPAC) a la Comunitat Valenciana per al període 2023-2027.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9931

Data del DOGV
:   06-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8840

CVE
:   HRDF-F-0741-5505

Data del document
:   02-09-2024

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * ajuda pública
    * indústria agroalimentària

Considerant el que es disposa en l’article 23 de la llei 38/2003, de 17 de novembre, general de subvencions, sobre inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.

Vist que les bases de les ajudes han sigut publicades en el DOGV núm. 9891, de 12 de juliol de 2024, mitjançant l’Orde 8/2024, de 5 de juliol, de la Conselleria d’Agricultura, Ramaderia i Pesca, per la qual s’aproven les bases de les ajudes a les inversions en millora de les condicions de transformació, comercialització i/o desenrotllament de productes agroalimentaris, en el marc del Pla estratègic de la política agrària comuna a la Comunitat Valenciana per al període 2023-2027.

I en virtut de les facultats que em conferixen l’article 160.4.b de la Llei 1/2015, de 6 de febrer, de la Generalitat, d’hisenda, del sector públic instrumental i de subvencions, i el 13.1.h del Decret 123/2006, de 8 de setembre, del Consell, pel qual s’aprova l’Estatut de l’Agència Valenciana de Foment i Garantia Agrària,(DOGV núm. 5344, de 12 de setembre de 2006), en la seua redacció donada per la disposició final primera del Decret 146/2023, de 5 de setembre, del Consell pel qual s’aprova el Reglament orgànic i funcional de la Conselleria d’Agricultura, Ramaderia i Pesca, així com el Decret 124/2006, de 8 de setembre, del Consell, pel qual es designa l’organisme pagador dels gastos corresponents a la Política agrícola comuna a la Comunitat Valenciana i s’establix la seua organització i funcionament (DOGV núm. 5344, de 12 de setembre de 2006), els dos en la seua redacció vigent,

RESOLC

*Apartat primer. Objecte, àmbit i finalitat*

1. Convocar per a l’exercici 2024 les ajudes a les inversions en transformació, comercialització, i/o desenrotllament de productes agroalimentaris en el marc del Pla estratègic de la política agrària comuna (PEPAC) a la Comunitat Valenciana per al període 2023-2027, instruïdes per la Direcció General d’Indústria i Cadena Alimentària de la Conselleria d’Agricultura, Aigua, Ramaderia i Pesca de la Generalitat, a través dels servicis territorials corresponents, que es regiran per les bases aprovades per l’Orde 8/2024 (DOGV núm. 9891 de 12 de juliol de 2024).

2. Establir l’objecte, àmbit i finalitat de les ajudes, que seran les indicades en els articles 1 i 7 de la mencionada orde de bases.

*Apartat segon. Finançament de les ajudes*

1. Les ajudes regulades en la present convocatòria es financen amb càrrec al Pla estratègic de la política agrària comuna (PEPAC) per a la Comunitat Valenciana. En particular, es nodrixen amb fons procedents del Fons Europeu Agrícola de Desenrotllament Rural (Feader) (60 %), i per les aportacions que en els termes previstos en el PEPAC realitze la Generalitat Valenciana (23,76 %) i l’Administració general de l’Estat, a través del Ministeri d’Agricultura, Pesca i Alimentació (16,24 %), destinats a les intervencions següents:

– Intervenció 6842.1 «Ajudes a inversions amb objectius ambientals en transformació, comercialització i/o desenrotllament de productes agroalimentaris».

– Intervenció 6842.2 «Ajudes a inversions en transformació, comercialització i/o desenrotllament de productes agroalimentaris».

2. La dotació pressupostària es farà amb càrrec al capítol VII, transferències de capital, de la classificació econòmica de l’estat de gastos de la secció G112, entitat 082, programa 714E00, Agència Valenciana de Foment i Garantia Agrària, línia pressupostària S1435, fins a un import global màxim distribuït en els següents exercicis financers FEADER:

– Intervenció 6842.1. Un import global màxim de 8 milions d’euros, dels quals, 10.000 euros en l’exercici 2024 4 milions en l’exercici financer 2025, i 3.990.000 milions en l’exercici financer 2026.

Intervenció 6842.2. Un import global màxim de 22 milions d’euros, dels quals, 10.000 euros en l’exercici 2024, 16 milions en l’exercici financer 2025 i 5.990.000 milions en l’exercici financer 2026.

Esta distribució d’anualitats podrà modificar-se abans de la resolució prevista en l’apartat sext, número 1, per a això s’haurà de justificar mitjançant informe de la Direcció General de la Indústria i Cadena Agroalimentària.

3. Les quanties en euros citades en els apartats anteriors queden supeditades a l’existència de crèdit suficient en els pressupostos de cada anualitat.

4. Les ajudes que es convoquen tindran caràcter plurianual, d’acord amb l’article 40 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Apartat tercer. Compatibilitat de les ajudes*

Les ajudes previstes en esta convocatòria podran acumular-se per als mateixos costos subvencionables amb qualsevol altra contribució dels Fons Estructurals i d’Inversió comunitaris, del FEAGA, i amb ajudes d’estat nacionals o autonòmiques, únicament si tal acumulació no supera la intensitat d’ajuda o l’import d’ajuda més elevats aplicables a esta ajuda en virtut del Reglament (UE) 2022/2472, tot això de conformitat amb el que s’establix en l’article 13 de l’Orde de bases 8/2024, de 5 de juliol.

*Apartat quart. Sol·licitud, documentació i termini de presentació, persones beneficiàries*

1. El termini de presentació de sol·licituds en l’exercici 2024 per a les ajudes de la present convocatòria romandrà obert des de l’endemà de la publicació d’esta resolució en el *Diari Oficial de la Generalitat Valenciana*  fins al 15 d’octubre de 2024 inclòs.

2. Les persones físiques podran presentar les sol·licituds i la documentació que les acompanya preferentment en el registre de la Conselleria competent en matèria d’agricultura, i es podrà presentar també en qualsevol dels registres previstos en la legislació reguladora del procediment administratiu comú, mitjançant el model normalitzat corresponent disponible a través de la seu electrònica de la Generalitat, en l’adreça d’internet sede.gva.es/va/proc547.

3. Les persones obligades a relacionar-se amb la Generalitat amb mitjans electrònics, en els termes de l’article 14 de la Llei 39/2015, d’1 d’octubre, del procediment administratiu comú, així com les persones sol·licitants que, sense estar obligades a això, opten per esta via, presentaran les sol·licituds telemàticament mitjançant la seu electrònica de la Generalitat en l’adreça d’internet sede.gva.es/va/proc547. Els documents que s’annexen als tràmits telemàtics han d’estar firmats electrònicament per les persones que, segons el tipus de document, siga procedent.

4. Per a poder accedir a este sistema telemàtic, el sol·licitant haurà de disposar de firma electrònica avançada, bé amb el certificat qualificat de representant d’entitat (persones jurídiques) o bé amb el certificat qualificat per a ciutadans (persona física), els dos emesos per l’Agència de Tecnologia i Certificació Electrònica de la Comunitat Valenciana (ACCV).

5. Si algun dels subjectes als quals fa referència l’article 14.2 de la citada Llei 39/2015 presenta la seua sol·licitud presencialment, es requerirà a l’interessat perquè l’esmene a través de la seua presentació electrònica, en els termes previstos en l’article 68.4 de la citada Llei 39/2015, d’1 d’octubre. A este efecte, es considerarà com a data de presentació de la sol·licitud la data en què s’haja fet l’esmena.

6. D’acord amb el que es preveu en la disposició addicional quarta de l’orde de bases 8/2024, de 5 de juliol, els models de sol·licitud estan disponibles en la pàgina web que s’indica en el punt 2 del present apartat i la documentació que els acompanya és la que figura en l’annex de la convocatòria.

7. De conformitat amb l’article 17 de les bases de les ajudes, els mitjans vàlids per a acreditar els mèrits que s’han de valorar de cada sol·licitud, com ara documentació addicional, s’indiquen en els formularis que han de presentar-se juntament amb la sol·licitud, i estan disponibles en la pàgina web que s’indica en el punt 2 d’este apartat quart.

L’acreditació de la documentació indicada s’ha d’efectuar sense perjuí del que establix l’article 28.2 de la Llei 39/2015, d’1 d’octubre, del procediment administratiu comú de les administracions públiques. Quan l’administració actuant consulte o demane dades o documents en l’àmbit de les finalitats de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:

a) L’òrgan gestor del procediment haurà d’estar autoritzat per la persona interessada per a poder consultar les dades que acrediten estar al corrent dels pagaments amb l’Agència Tributària, estatal i autonòmica, i les dades d’identitat fiscal de l’Agència Estatal de l’Administració Tributària. En cas contrari, la persona interessada ha d’aportar els documents acreditatius corresponents.

b) L’òrgan gestor del procediment té potestat per a consultar les dades d’identitat del sol·licitant o, si és el cas, del seu representant legal, així com les dades d’estar al corrent amb la Tresoreria de la Seguretat Social. No obstant això, si la persona interessada vol oposar-se a això, és imprescindible que indique la informació concreta de la consulta a la qual s’oposa i els motius que ho justifiquen. Si s’oposa a això, estarà obligada a aportar els documents acreditatius corresponents.

c) L’òrgan gestor podrà verificar l’exactitud de les dades declarades per la persona interessada, d’acord amb el que s’establix en la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals; en l’article 4 de la Llei 40/2015, d’1 d’octubre, de règim jurídic del sector públic, i en l’article 13 de la Llei 38/2003, de 17 de novembre, general de subvencions.

8. Respecte a les persones beneficiàries d’estes ajudes, així com a les actuacions, gastos subvencionables, característiques de les operacions, classe i quantia de les ajudes, s’arrepleguen respectivament en els articles 5, 9, 11 i 12, de l’Orde 8/2024, de 5 de juliol.

9. Quan les persones interessades necessiten donar d’alta o modificar un compte bancari per a percebre les ajudes convocades, esta actuació es podrà fer de manera telemàtica a través de la seu electrònica de la Generalitat (sede.gva.es/proc22648).

*Apartat quint. Criteris de prioritat i selecció de les sol·licituds*

L’article 17 de l’Orde de bases 8/2024, de 5 de juliol de 2024 enumera els criteris de selecció de sol·licituds d’ajuda que establix:

1. Un procediment de selecció conjunta de les sol·licituds presentades per a les intervencions 6842.1 i 6842.2 basat en criteris comuns.

2. Els criteris d’empresa i d’establiments comuns a les intervencions 6842.1 i 6842.2 són:

a) Creació de noves empreses: 5 punts. Excepcionalment, si més del 50 % d’hores capital inicial és aportat per dones o jóvens (menors de 40 anys), la puntuació anterior s’incrementarà amb només un punt addicional (no acumulatiu encara que siguen dones i jóvens), sense possibilitat que acumule més punts per la resta de criteris. L’empresa haurà d’estar constituïda dins dels 12 mesos anteriors a la data de finalització del termini de sol·licitud d’ajuda.

b) Fórmula jurídica: societat cooperativa/SAT, microempresa o persona física de menys de 40 anys: 1 punt.

c) Operació promoguda en un municipi inclòs en zona rural, identificada com a àrea aplicable de la mesura LEADER 2014/2020 o zona desfavorida: 1 punt. A esta puntuació es pot acumular l’obtinguda per la fórmula jurídica de l’apartat b.

d) Ajudes anteriors: no tindre concedida cap ajuda en les dos últimes convocatòries derivades d’esta orde: 2 punts. En alguna de les dos: 1 punt. Este epígraf no és aplicable a les empreses de nova creació o procedents de fusions.

e) Si l’establiment està inscrit en el registre d’operadors d’una figura de qualitat diferenciada (denominació d’origen protegida «DOP», indicació geogràfica protegida «IGP», especialitat tradicional garantida «ETG», i producció integrada, producció artesanal, etc.) i el volum de productes certificats i comercialitzats sobre el volum supera el 40 %: 1 punt. Si l’empresa està inscrita en el Registre general d’operadors ecològics (REGOE) o en la Llista d’operadors de l’agricultura ecològica i el volum de productes certificats i comercialitzats sobre el volum total el 20 %: 2 punts.

f) Si més del 50 % de les matèries primeres que processa procedixen de proveïdors de proximitat (< 300 km) a l’establiment: 1 punt.

g) Les empreses en les quals concórreguen alguna o algunes de les circumstàncies següents: 1 punt.

En el cas que l’operació s’haja d’executar en un nou establiment o trasllat d’un existent, en disposa d’un altre en el qual tinga establits i certificats sistemes no exigits per la legislació vigent i que, per tant, impliquen un compromís addicional amb: la qualitat de procés (KNZ-0982, etc.); la seguretat alimentària (BRC, IFS, GLOBALGAP, ISO-22722, etc.); la gestió de la seguretat i salut en el treball (ISO-18065, ISO-45390, OHSAS 18171, etc.); la gestió mediambiental (EMAS, ISO-14313); l’eficiència energètica (norma UNE\_ISO 500001- 2011); la gestió dels processos d’investigació, desenrotllament i innovació tecnològica (ISO-166002); la petjada d’aigua (ISO-14445, etc.); la petjada de carboni (ISO-14043, ISO-14213, etc.); la responsabilitat social empresarial (ISO-26454, SA 8000, SGE 21, etc.); la inscripció en el Registre estatal de bones pràctiques mercantils en la contractació alimentària; l’adhesió al Decàleg de sostenibilitat integral de la indústria alimentària; el comerç just (Fairtrade, SPP, etc.); indústria 4.0 (indústria connectada).

h) Per baixa execució d’ajudes concedides en la convocatòria anterior: en el cas de sol·licitants que hagen tingut una concessió d’ajuda en l’última convocatòria i, per motiu d’una baixa execució i/o penalitzacions, hagen rebut menys del 50 % de l’ajuda: resta 1 punt (-1). En el cas de renúncies després de la concessió o pagament zero: resta 2 punts (-2). No s’aplicarà este criteri quan la baixa execució estiga motivada per una causa de força major, en els termes expressats en l’article 3 del Reglament (UE) 2021/2116, del Parlament Europeu i del Consell, de 2 de desembre de 2021, sobre el finançament, la gestió i el seguiment de la política agrícola comuna.

En les operacions que impliquen un trasllat d’establiment es computaran els criteris e, f i g que es justifiquen en l’antic establiment.

3. Es denegaran els expedients que hagen rebut menys de 3 punts en la fase de valoració.

4. Per a la resolució de les situacions d’empat de puntuació que es puguen presentar, es tindran en compte els criteris de desempat següents, en l’orde que s’indica:

a) En primer terme, són prioritàries les operacions d’inversió el sol·licitant de les quals siga una entitat associativa prioritària reconeguda d’acord amb el Reial decret 550/2014, de 27 de juny, pel qual es despleguen els requisits i el procediment per al reconeixement de les entitats associatives prioritàries i per a la inscripció i la baixa d’estes en el Registre nacional d’entitats associatives prioritàries, previst en la Llei 13/2013, de 2 d’agost, de foment de la integració de cooperatives i d’altres entitats associatives de caràcter agroalimentari.

b) En segon lloc, tindrà prioritat l’operació amb menys volum d’inversió auxiliable sol·licitada conjuntament per les intervencions 6842.1 i 6842.2.

c) A continuació es prioritzarà l’anterior data de presentació de la sol·licitud (dia i hora), previsió que s’entendrà en els termes de l’article 68.4 de l’LPACAP, en relació amb les persones o les entitats sol·licitants obligades a comunicar-se electrònicament amb l’Administració. S’entendrà com a data de presentació de la sol·licitud, per a aquelles que hagen necessitat esmena en els termes establits en l’article 15 d’esta orde, la de l’aportació per l’interessat dels documents i/o aclariments requerits i que permeten considerar esta sol·licitud com a completa.

d) Si persistix la situació d’empat, es prioritzaran les empreses que hagen acreditat més percentatge de persones amb diversitat funcional en relació amb la plantilla, en data de la presentació de la sol·licitud d’ajuda, de conformitat amb el que preveu el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l’ocupació de les persones amb discapacitat.

5. Un formulari d’autobaremació estarà a la disposició dels sol·licitants a fi que estos l’incloguen en la seua sol·licitud amb la valoració dels criteris de prioritat i selecció que consideren que li són aplicables. Aquells criteris al·legats per a la seua puntuació pel sol·licitant que no hagen sigut omplits en este formulari d’autobaremació, o aquells als quals sí que es faça referència, però que no vagen acompanyats, si és el cas, de la documentació necessària que done suport a eixa pretensió, no seran tinguts en compte a l’hora de valorar l’operació sol·licitada.

*Apartat sext. Resolució*

1. Les sol·licituds seran resoltes per la persona titular de la Direcció General de la Indústria i Cadena Agroalimentària, segons el que es disposa en l’article 20 de l’Orde 8/2024, de 5 juliol de 2024, de la Conselleria d’Agricultura, Ramaderia i Pesca, per la qual s’aproven les bases d’ajudes a inversions en transformació, comercialització i/o desenrotllament de productes agroalimentaris, en el marc del Pla estratègic de la política agrària comuna a la Comunitat Valenciana per al període 2023-2027.

2. El termini màxim de resolució i notificació s’establix en sis mesos, a comptar de la data de finalització del termini de presentació de sol·licituds. La falta de resolució en termini tindrà efectes desestimatoris en els termes que preveu l’article 25 de la Llei 39/2015, d’1 d’octubre, del procediment administratiu comú de les administracions públiques, així com l’article 55 de la Llei 9/2001, de 27 de desembre, de mesures fiscals, gestió administrativa i financera, i d’organització de la Generalitat Valenciana.

3. La resolució posarà fi a la via administrativa, i contra esta podrà interposar-se potestativament recurs de reposició davant del / de la director/a de l’Agència Valenciana de Foment i Garantia Agrària (AVFGA), en el termini d’un mes, comptat des de l’endemà de la publicació o notificació, o ser impugnada directament davant de l’orde jurisdiccional contenciós administratiu en el termini de dos mesos.

*Apartat sèptim. Mitjà de notificació*

La resolució de la convocatòria serà publicada en el *Diari Oficial de la Generalitat Valenciana*, així com en la pàgina de l’AVFGA en la URL següent

<https://avfga.gva.es/va/ayudas-a-la-mejora-en-la-transformacion-comercializacion-y-desarrollo-de-productos-agricolas>

i les resolucions de concessió o de denegació individuals i condicions particulars seran notificades a cada una de les persones beneficiàries.

*Apartat octau.Subministrament d’informació dels beneficiaris per al seguiment i l’avaluació*

Les beneficiàries d’esta ajuda, de conformitat amb l’article 131 del reglament (UE) núm. 2021/2115, estan obligades a proporcionar a l’Administració tota la informació necessària per a poder realitzar el seguiment i l’avaluació del pla estratègic de la PAC.

*Apartat nové.Obligació de col·laborar amb les fases de control i auditoria que efectuen els organismes competents de caràcter autonòmic, nacional o europeu*

Les beneficiàries d’esta ajuda tindran l’obligació de col·laborar amb les autoritats competents en qualssevol activitats de control i verificació necessàries, en particular pel que fa al compliment dels objectius continguts en la planificació de la PAC. A este efecte, quan les actuacions de control i verificació ho requerisquen, es podrà entrar en qualsevol lloc, instal·lació o dependència, finca, local de negoci i altres establiments o llocs en què es desenrotllen activitats o explotacions, existisquen béns o activitats subjectes a obligacions sectorials amb la finalitat de recaptar els elements de juí necessaris per a realitzar el control i la verificació. Si este té la consideració de domicili en el sentit de l’article 18.2 de la Constitució Espanyola, serà necessari el consentiment del seu titular o resolució judicial per a fer-ho. Si es tracta d’un altre lloc d’accés restringit, en què es desenrotlle l’activitat agrària o actuacions de caràcter mercantil o civil o de gestió de l’activitat agrària citada, no seran precisos cap d’estos requisits d’accés.

La sol·licitud d’autorització judicial per a l’execució de l’acord d’entrada en el domicili esmentat haurà d’estar degudament justificada i motivar la finalitat, necessitat i proporcionalitat d’esta entrada. L’acord d’entrada, que haurà de comunicar-se prèviament a l’obligat, haurà de contindre la identificació del mateix i abast dels béns, activitats i documentació objecte de la inspecció, tot això de conformitat amb el que s’establix en l’article 8 de la Llei 30/2022, de 23 de desembre, per la qual es regula el sistema de gestió de la PAC.

*Apartat dècim. Obligació de les beneficiàries de mantindre un sistema de comptabilitat separada*

De conformitat amb l’article 123 del Reglament (UE) 2021/2115, les beneficiàries d’esta ajuda estaran obligades a mantindre un sistema de comptabilitat separat, o bé un codi comptable adequat per a totes les transaccions relatives a una operació, quan siga procedent.

*Apartat onzé. Obligació de les beneficiàries per pertànyer a un grup empresarial*

Les beneficiàries d’esta ajuda estan obligades, de conformitat amb l’article 44 del Reglament d’execució (UE) 2022/128 de la Comissió, de 21 de desembre de 2021, a facilitar en la sol·licitud d’ajuda i les sol·licituds de pagament la informació necessària per a la seua identificació, inclosa, si és el cas, la identificació del grup, tal com es definix en l’article 2, apartat 11, de la Directiva 2013/34/UE del Parlament Europeu i del Consell (24), en el qual participen a partir d’una data determinada establida per l’estat membre. Esta informació haurà de contindre, com a mínim: a) nom de l’entitat; b) número d’IVA o d’identificació fiscal; c) nom de l’entitat matriu i número d’IVA o d’identificació fiscal; d) matriu última i número d’IVA o d’identificació fiscal; e) filials i números d’IVA o d’identificació fiscal.

*Apartat dotzé.Visibilitat de les operacions finançades per Feader*

De conformitat amb el que s’establix en l’art. 6 del reglament UE 2022/129, que es remet al seu annex III a l’efecte de l’article 123, apartat 2, lletra j, del Reglament (UE) 2021/2115,

les beneficiàries estan obligades a donar a conéixer l’ajuda del pla estratègic de la PAC a través dels mitjans següents:

a) en el lloc web oficial de la beneficiària, quan este lloc web existisca, en els seus comptes oficials de les xarxes socials faran una descripció breu de l’operació, de manera proporcionada al nivell de l’ajuda, indicaran els seus objectius i resultats, i destacaran l’ajuda financera de la Unió.

b) facilitaran una declaració que destaque l’ajuda de la Unió de manera visible en documents i materials de comunicació relacionats amb l’execució de l’operació, destinats al públic o als participants, i presentaran també l’emblema de la Unió de conformitat amb les característiques tècniques que figuren en l’annex II del reglament esmentat.

c) en el cas d’operacions consistents en el finançament d’infraestructures, el gasto públic total de les quals, o el cost total en el cas d’ajuda en forma d’instruments financers, inclòs el finançament del capital circulant, supere els 500 000 euros, exhibiran plaques o tanques publicitàries resistents en un lloc ben visible per al públic, en les quals es presente l’emblema de la Unió, de conformitat amb les característiques tècniques que figuren en l’annex II, tan prompte com comence l’execució física de les operacions o s’instal·len els equips adquirits.

d) en el cas d’operacions consistents en inversions en actius físics no inclosos en la lletra c l’ajuda pública total de la qual supere els 50 000 euros, o en el cas de l’ajuda en forma d’instruments financers, inclòs el finançament del capital circulant, el cost total del qual supere els 500 000 euros, col·locaran una placa explicativa o una pantalla electrònica equivalent amb informació sobre el projecte, que destaque l’ajuda financera de la Unió i estarà present també l’emblema de la Unió de conformitat amb les característiques tècniques que figuren en l’annex II.

e) en el cas d’operacions consistents en servicis bàsics i infraestructures no inclosos en les lletres c i d l’ajuda pública total de la qual supere els 10 000 euros, exhibiran en un lloc ben visible per al públic almenys un cartell de grandària mínima A3 o una pantalla electrònica equivalent amb informació sobre l’operació que destaque l’ajuda de la Unió.

Si el beneficiari és una persona física, haurà de disposar d’informació adequada que destaque l’ajuda dels fons en un lloc visible per al públic o mitjançant una pantalla electrònica.

*Apartat tretzé. Justificació i pagament de l’ajuda*

Quant a la sol·licitud del pagament de l’ajuda concedida i justificació dels gastos, s’efectuarà segons el que es disposa en l’art. 23 i següents de l’Orde 8/2024, de 5 de juliol, reguladora de les bases d’estes ajudes.

*Apartat catorzé. Protecció de dades de caràcter personal*

1. La gestió de les ajudes comporta el tractament de dades de caràcter personal, i caldrà complir les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.

En relació amb el tractament de dades personals, la Conselleria d’Agricultura, Aigua, Ramaderia i Pesca tractarà les dades de caràcter personal per compte de l’Agència Valenciana de Foment i Garantia Agrària. En conseqüència, la Conselleria d’Agricultura, Aigua, Ramaderia i Pesca actuarà com a encarregada del tractament de dades de caràcter personal, a l’empara del que preveu l’article 28 del Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades.

2. De conformitat amb el que preveuen els articles 13 i 14 del Reglament (UE) 2016/679 i l’article 11 de la Llei orgànica 3/2018, de 5 de desembre, respecte del tractament de dades de caràcter personal, cal informar d’estos aspectes:

a) Nom del tractament: ajudes en matèria agrícola, agroalimentària i desenrotllament rural de l’Agència Valenciana de Foment i Garantia Agrària.

b) Responsable del tractament: persona titular de l’Agència Valenciana de Foment i Garantia Agrària.

c) Finalitat del tractament: gestionar ajudes en matèria agrària i agroalimentària de l’Agència Valenciana de Foment i Garantia Agrària, incloses les relatives a la política agrícola comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenrotllament Rural (FEADER).

d) Exercici de drets: les persones interessades tenen dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al tractament d’estes, i a no ser objecte de decisions individuals automatitzades, de manera presencial o telemàtica, de conformitat amb el que preveu la següent adreça d’Internet: sede.gva.es/va/proc19970.

e) Reclamacions: sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar a la Delegació de Protecció de Dades de manera presencial o telemàtica, d’acord amb el que es preveu en l’adreça d’internet: sede.gva.es/va/proc22094; sense perjuí de la possibilitat de reclamar davant de l’Agència Espanyola de Protecció de Dades.

f) Es pot obtindre informació més detallada en l’enllaç següent: <https://gvaoberta.gva.es/va/registre-activitats-de-tractament>

3. De conformitat amb l’article 99 del Reglament (UE) núm. 2021/2116, les dades de les persones beneficiàries es publicaran segons l’article 98 d’este reglament i podran ser tractades per organismes d’auditoria i investigació de la Unió Europea i nacionals per a salvaguardar els interessos financers de la Unió.

4. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l’obligació d’informar dels aspectes següents:

a) La comunicació d’estes dades a l’Administració per al tractament en l’àmbit de les competències pròpies i d’acord amb les finalitats del procediment.

b) La possibilitat que l’Administració faça consultes relacionades amb les seues dades per a comprovar, entre altres aspectes, la veracitat d’estes. Si esta consulta requerix autorització per llei per part de les persones les dades de les quals es consultaran, la persona sol·licitant o el seu representant legal ha d’haver obtingut esta autorització, que estarà disponible a petició de l’Administració en qualsevol moment.

c) La possibilitat i la manera d’exercir els drets d’accés, rectificació, supressió, limitació del tractament o oposició que tenen en relació amb el tractament de les seues dades personals.

*Apartat quinzé. Procediment de comunicació d’irregularitats i sospites de frau*

Qualsevol persona que tinga coneixement de fets que puguen ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria, podrà posar estos fets en coneixement del Servici Nacional de Coordinació Antifrau de la Intervenció General de l’Administració de l’Estat, per mitjans electrònics a través del canal habilitat a este efecte per este servici en l’adreça web següent: <http://www.igae.pap.minhafp.gob.es/sitios/igae/es-es/snca/paginas/inicio.aspx>  i en els termes establits en la Comunicació 1/2017, de 6 d’abril, del servici esmentat, que pot consultar-se en l’adreça electrònica següent:

[http://www.hisenda.gva.es/documents/73973101/636301844/comunicacionsnca+1-2017+06-04-017Canaldenuncias.pdf/0356c08d-0e02-4cf6-b820-19f28fcee69f](http://www.hisenda.gva.es/documents/43148073/199026918/ComunicacionSNCA+1-2017+06-04-017Canaldenuncias.pdf/0356c08d-0e02-4cf6-b820-19f28fcee69f)

*Apartat setzé. Requisits de notificació, comunicació o exempció*

Les ajudes a les inversions dirigides a la millora de les condicions de transformació i comercialització dels productes agrícoles enumerats en l’annex I del TFUE en altres productes agrícoles inclosos en este annex (productes agrícoles), són compatibles amb la política comunitària de competència en virtut de l’article 145 del Reglament (UE) núm. 2022/2115, segons el qual, llevat que es dispose el contrari, els articles 107, 108 i 109 del TFUE seran aplicables a estes ajudes i, no seran aplicables a l’ajuda facilitada pels estats membres ni al finançament nacional addicional contemplat en l’art. 146 del reglament (UE) núm. 2022/2115 que pertany a l’àmbit aplicable de l’article 42 del TFUE.

No obstant això, les ajudes a les inversions dirigides a la millora de les condicions de transformació i comercialització dels productes agrícoles enumerats en l’annex I del TFUE en productes no agrícoles (no inclosos en este annex) queden fora de l’àmbit aplicable de l’article 42 del TFUE, per la qual cosa tenen la consideració d’ajudes d’estat.

D’acord amb l’article 3 del Reglament (UE) 2022/2472, les ajudes individuals concedides segons règims d’ajudes i les ajudes ad hoc seran compatibles amb el mercat interior a l’efecte de l’article 107, apartats 2 o 3, del TFUE i quedaran exempts de l’obligació de notificació establida en l’article 108, apartat 3, del TFUE, sempre que estes ajudes complisquen totes les condicions establides en el capítol I del Reglament (UE) 2022/2472, així com les condicions específiques aplicables a la categoria d’ajuda pertinent establides en el capítol III d’este reglament. La citada ajuda ha sigut comunicada a la Comissió amb núm. de registre SA 115442.

La present resolució posa fi a la via administrativa, i contra esta pot interposar-se potestativament recurs de reposició davant del/de la director/a de l’AVFGA, en el termini d’un mes comptat des de l’endemà de la publicació, o impugnar-se directament davant dels jutjats contenciosos administratius de la Comunitat Valenciana, en el termini de dos mesos des de l’endemà de la publicació, de conformitat amb el que es disposa en els articles 123 i 124 de la Llei 39/2015, d’1 d’octubre, de procediment administratiu comú de les administracions públiques i amb els articles 8.3, 25.1 i 46.1 de la Llei de la jurisdicció contenciosa administrativa.

ANNEX ÚNIC

*Relació de documents que han de presentar-se juntament amb la sol·licitud d’ajuda*

De la següent documentació, els models oficials es troben en l’enllaç següent, d’on es podran descarregar:

<https://sede.gva.es/va/inicio/procedimientos?id_proc=547&id_caso=docs>

(1) Memòria descriptiva de la inversió.

(2) Informe de viabilitat de la inversió.

(3) NIF de l’entitat sol·licitant, en cas de no autoritzar la seua consulta per l’òrgan gestor del procediment.

(4) En cas de la presentació de la sol·licitud mitjançant representant, acreditació d’esta condició, conforme a l’art. 5 de la Llei 39/2015, inclosos els casos de presentació telemàtica, a través de Registre de representants, escriptura d’apoderament o acord de l’òrgan competent

(5) Si no està en poder de l’òrgan gestor de l’ajuda, model de la domiciliació bancària degudament omplit i firmat electrònicament pel representant legal del sol·licitant

(6) Acreditació de l’instrument mediambiental que autoritza l’activitat (autorització ambiental integrada, llicència d’activitat, llicència ambiental, declaració responsable ambiental i comunicació d’activitats innòcues)

(7) Informe de plantilla mitjana anual de treballadors en alta, coincident amb l’últim exercici comptable tancat registrat amb data de la sol·licitud d’ajuda emés pel sistema RED de la Seguretat Social relatiu a tots els comptes de cotització del sol·licitant i/o grup empresarial i/o empreses associades i vinculades

(8) Si és el cas, acta notarial amb informació relativa al no inici de l’operació amb referència expressa a les factures proforma, i/o a les actuacions objecte de la inversió descrites en l’apartat «Resum de l’operació per accions, i per a la/les intervenció/cions de la sol·licitud d’ajuda, i en particular a la ubicació i documents auxiliars de seguiment de les inversions proposades.

(9) Tres pressupostos/factures proforma per a cada un dels conceptes de gasto inclosos en l’operació descrits en l’apartat «Resum de l’operació per accions, actuacions i anualitats»

(10) Si és el cas, document informe justificatiu de la moderació de costos en el qual s’acreditarà i justificarà de manera suficient l’absència de tres pressupostos, o la no elecció del de menor import, per a cada un dels conceptes de gasto inclosos en l’operació descrits en l’apartat «Resum de l’operació per accions, actuacions i anualitats».

(11) Certificació emesa per un auditor inscrit en el Registre oficial d’auditors de comptes que acredite el compliment dels terminis legals, amb independència de qualsevol finançament per al cobrament anticipat de l’empresa proveïdora. A este efecte, si de l’informe d’auditoria dels últims comptes anuals a la data de la sol·licitud es deduïx un compliment dels terminis de pagament a proveïdors per part del sol·licitant, bastarà un certificat emés per l’auditor que indique que en el seu treball d’auditoria ha realitzat procediments per a obtindre evidència de la correcció del contingut de la memòria dels comptes anuals com a certificació de compliment del requisit de l’article 13.3 bis. En cas que no siga possible emetre este certificat (per no existir comptes anuals auditats o perquè estos reflectixen un percentatge de compliment de terminis de pagament a proveïdors inferior al que la norma establix com a vàlid), es presentarà certificat, basat en un informe de procediments acordats, que acredite que el sol·licitant, en el moment de presentació de sol·licitud d’ajuda, no té cap factura pendent de pagament en la qual s’hagen superat els terminis legals de pagament. Esta certificació no podrà tindre en cap cas una antiguitat superior a un mes anterior a la data de presentació de la sol·licitud o, si és aplicable,– 38/2003, de 17 de novembre, general de subvencions, per a garantir la seguretat de la declaració referida en atenció als efectes que una apreciació incorrecta per part del firmant tindria sobre la pròpia condició de beneficiari, haurà d’aportar-se addicionalment, en el termini d’un mes després de la notificació de la resolució de concessió, certificació emesa per auditor inscrit en el Registre oficial d’auditors de comptes basada en un Informe de procediments acordats que el requisit inclòs en l’article 13.3 bis es complix amb data de la sol·licitud d’aprovació de la convocatòria, o com a màxim amb data fi del termini de sol·licitud per a la convocatòria referida, certificat que tindrà una validesa de sis mesos

(12) Si és el cas, model de declaració *de minimis*

(13) Certificat de grandària empresarial emesa per una cambra de comerç territorial

(14) Document creació de nova empresa

(15) Document incidència de l’operació d’inversió en implantació de TIC

(16) Document incidència de l’operació d’inversió en el medi ambient

(17) Document certificats (vigents) de qualitat, no exigibles.

(18) Si és el cas, declaració responsable tècnic projectista/assessoria tècnica/direcció d’obra.

(19) En cas de nova empresa: model de declaració censal d’alta en l’IAE

(20) En cas de persona física: última declaració de l’IRPF amb data sol·licitud d’ajuda

(21) En cas de comunitats de béns:

– Última declaració de l’IRPF dels integrants amb data de sol·licitud d’ajuda

– Compromís d’execució assumit per cada membre de l’agrupació en el qual es designarà i identificarà el representant o apoderat únic de l’agrupació amb poders bastants per a complir amb les obligacions del beneficiari de l’ajuda

(22) En cas de sol·licitant societat mercantil:

– Amb data de fi de termini de sol·licitud d’ajuda, informació actualitzada, general del registre mercantil, que continga les dades generals, situacions especials, capital social, administradors, càrrecs, apoderats, inscripcions i depòsits de comptes anuals / informe d’auditoria i llibres legalitzats

– Informe d’auditoria i comptes anuals auditats de l’últim exercici comptable tancat registrat amb data de sol·licitud d’ajuda amb codi segur de verificació depositats en el registre mercantil

(23) En cas de sol·licitant societat cooperativa:

– Certificació actualitzada del Registre de Cooperatives de la Comunitat Valenciana en relació amb la inscripció del sol·licitant en este registre, la composició del consell rector / òrgan d’administració i la inscripció dels acords en este registre

– Informe d’auditoria, memòria, i comptes anuals auditats de l’últim exercici comptable tancat registrat amb data de la sol·licitud d’ajuda (balanç de situació, compte de pèrdues i guanys, memòria d’activitats i llistat de socis) depositades en el Registre de Cooperatives de la Comunitat Valenciana

(24) En cas de sol·licitant societat agrària de transformació:

– Certificació actualitzada del Registre de Societats Agràries de Transformació (autonòmic o nacional) en relació amb la inscripció del sol·licitant en este registre, la composició del consell rector/òrgan d’administració i la inscripció dels acords en este registre

– Informe d’auditoria, memòria, i comptes anuals auditats de l’últim exercici comptable tancat registrat amb data de la sol·licitud d’ajuda (balanç de situació, compte de pèrdues i guanys, memòria d’activitats i llistat de socis) depositats en el Registre de Societats Agràries de Transformació (autonòmic o nacional)

(25) En cas de sol·licitant que desitge acreditar criteri d’aprovisionament de matèria primera:

– Document acreditació proximitat aprovisionament matèria primera (vegeu instruccions d’ompliment en la guia corresponent)

(26) Altres documents: (per a carregar qualsevol altre document que segons el parer del sol·licitant ha d’aportar referent a l’operació sol·licitada).

  

València, 2 de setembre de 2024

Vicente Tejedo Tormo

Director de l'Agència Valenciana de Foment i Garantia Agrària